
Na osnovu člana 8. Zakona o ministarskim, vladinim i drugim imenovanjima Federacije BiH ("Službene novine FBiH", broj: 12/03, 34/03 i 65/13) i člana 9. Odluke o postupcima, standardima i kriterijima na pozicije u reguliranim organima Općine Breza (“Službene novine Općine Breza”, broj: 11/21) u postupku imenovanja na pozicije u reguliranim tijelima Općine Breza, Općinsko vijeće Breza, o b j a v lj u j e:

O G L A S
za pozicije u reguliranim tijelima Općine Breza


1. [bookmark: _Hlk213336019]a) Predsjednik Upravnog odbora J.U „Centar za socijalni rad“ Breza, iz reda                                          osnivača .................................................................................................................1
         - član Upravnog odbora iz reda zaposlenih.............................................................. 1

2.  a) -   član Nadzornog odbora J.U. Opća biblioteka 
   	"Muhamed Kantardžić" Breza...............................................................................1
       

OPIS POZICIJA

Predsjednik Upravnog odbora javnih ustanova rukovodi sjednicama Upravnog odbora; stara se o pripremi materijala za sjednice upravnog i o izvršenju akata Upravnog odbora i obaveza prema Općini Breza. Predsjednik Upravnog odbora obavlja i druge poslove utvrđene statutom i drugim općim aktima ustanova.

Predsjednik i članovi Upravnog odbora javnih ustanova nadziru rad i poslovanje direktora ustanove, raspolažu imovinom i kapitalom ustanove; utvrđuju politiku razvoja, razmatraju i usvajaju izvještaje o poslovanju, predlažu raspodjelu dobiti, odnosno način pokrića gubitka, te obavljaju druge poslove u skladu sa zakonom i statutom javne ustanove.

Mandat predsjednika i članova upravnih odbora je 4 godine uz mogućnost ponovnog imenovanja u skladu sa zakonom.

Naknada za rad predsjednika i članova Upravnog odbora utvrđena je općim aktima ustanova.

Članovi Nadzornog odbora vrše kontrolu materijalno-finansijskog poslovanja, prate provođenje poslovne politike i izvršavaju druge poslove u skladu sa zakonom, statutom i općim aktima ustanove.

Mandat članova Nadzornog odbora je 4 godine.

Naknade za rad članova Nadzornog odbora utvrđena je općim aktima ustanova.

Kandidati za imenovanja na pozicije u reguliranim tijelima Općine Breza moraju ispunjavati opće i posebne uslove.

OPĆI USLOVI

Kandidat treba da ispunjava slijedeće opće uslove:

1. Da je državljanin Bosne i Hercegovine;
2. Da je stariji od 18 godina;
3. Da nije otpušten iz državne službe kao rezultat disciplinske mjere, bilo na nivou države ili entiteta i to u periodu od 3 (tri) godine računajući od dana objavljivanja Konkursa za upražnjenu poziciju;
4. Da nije pod optužnicom Međunarodnog suda za ratne zločine u bivšoj Jugoslaviji (član IX tačka 1. Ustava BiH);
5. Da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima FBiH („Službene novine Federacije BiH“, br. 12/03, 34/03 i 65/13);
6. Da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u FBiH („Službene novine Federacije BiH“, broj: 70/08);
7. Da nije osuđivan za krivično djelo i privredni prijestup nespojiv sa dužnošću u instituciji za koju se kandiduje, 5 (pet) godina od dana pravosnažnosti presude isključujući vrijeme zatvorske kazne;
8. Da nije lice kojem je pravosnažnom presudom Suda zabranjeno obavljanje aktivnosti u nadležnosti institucije u kojoj se kandiduje i
9. Da se protiv kandidata ne vodi krivični postupak.

POSEBNI USLOVI

Pored općih uslova, kandidat treba da ispunjava slijedeće posebne uslove:

1. Da ima VII stepen stručne spreme, odnosno visoko obrazovanje prvog, drugog ili trećeg ciklusa Bolonjskog sistema studiranja, VI stepen stručne spreme (VŠS) ili IV stepen stručne spreme (SSS);
2.  Da ima najmanje 3 (tri) godine radnog iskustva nakon sticanja visoke stručne spreme, odnosno 5 (pet) godine radnog iskustva nakon sticanja više ili srednje stručne spreme;
3. Da ima stručno znanje iz oblasti organizacije, djelokruga i načina rada javne ustanove;
4. Da nije istovremeno predsjednik ili član Nadzornog ili Upravnog odbora ili Uprave drugog društva, ustanove ili institucije;
5. Da ima sposobnost upravljanja finansijskim sredstvima i ljudskim resursima, te da je sklon timskom radu;
6. Da ima sposobnost za savjesno, odgovorno i odlučno obnašanje pozicije, što će biti utvrđeno na intervjuu; 
7. Da je zadovoljio stepen znanja tražen na intervjuu, i
8. Da ne postoji sukob interesa.
    
POTREBNI DOKUMENTI
Kandidati su dužni dostaviti sljedeće dokumente: 
1. Prijavu na javni oglas koja obavezno sadrži: ime i prezime, adresu prebivališta, kontakt telefon i e-mail, naziv pozicije na koju se podnosi  prijava, spisak dokumentacije koja se prilaže uz prijavu, datum prijave, potpis kandidata, 
2. Kraću biografiju sa ličnim podacima,
3. Izvod iz matične knjige rođenih, original ili ovjerena fotokopija, 
4. Uvjerenje o državljanstvu ne starije od 6 (šest) mjeseci, računajući od dana izdavanja, 
5. Diploma o stečenom stručnom zvanju ovjerena fotokopija ne starija od 6 (šest) mjeseci,
6. Uvjerenje o radnom iskustvu koje ima važnost javne isprave, 
7. Ovjerenu izjavu kandidata na okolnosti iz tački 3., 4., 5., 6., 7.,  8., i 9.- Opći uslovi i tački 3., 4., 5.,  i 8.- Posebni uslovi,
8. Kandidati uz prijavu mogu dostaviti Uvjerenje o iskustvu u organima rukovođenja i upravljanja (Uvjerenje izdaje nadležni organ rukovođenja odnosno upravljanja). Kandidat koji dostavi navedeno uvjerenje biti će bodovan po navedenom kriteriju, odnosno kandidat koji uvjerenje ne dostavi po tom kriteriju neće biti bodovan. 

Kandidati su dužni u prijavi na Javni oglas navesti serijski broj lične karte i naziv organa koji je izdao ličnu kartu, te će Komisija za izbor kandidata za prijem u radni odnos po raspisanom Javnom konkursu, u toku intervjua izvršiti uvid u istu radi provjere vjerodostojnosti navedenog dokumenta.   
Lični podaci o učesnicima u Javnom konkursu su tajni i mogu se prikupljati i obrađivati u skladu sa Zakonom o zaštiti ličnih podataka Bosne i Hercegovine („Službeni glasnik Bosne i Hercegovine”, broj: 12/2025).

Napomena:  Dokumenti koji se prilažu uz prijavu na Konkurs moraju biti original ili  ovjerene fotokopije ne starije od 6 (šest) mjeseci.

PODNOŠENJE PRIJAVA 
Javni oglas za podnošenje prijava ostaje otvoren 14 dana od dana objavljivanja oglasa i računa se od datuma objave u „Službenim novinama Federacije BiH“. 
Podnosioci prijava s kojima se ne stupi u kontakt u roku od 8 (osam) dana od isteka roka za podnošenje prijava neće biti razmatrani u daljem procesu imenovanja. 
[bookmark: _Hlk213335694]Svi kandidati koji budu stavljeni na listu kandidata koji ispunjavaju uslove javnog oglasa biće pozvani na intervju pred Komisija za izbor na pozicije u regularnim tijelima Općine Breza. 
Prije intervjua kandidati su dužni dati podatke o ranijim neposrednim rukovodiocima od kojih se mogu dobiti preporuke i informacije o kandidatima i popuniti obrazac u kojem će iznijeti bilo koje pitanje koje bi moglo dovesti do sukoba interesa u slučaju da dođe do njegovog imenovanja. 
Obrasci se mogu popuniti neposredno prije intervjua.
Nakon intervjua Komisija će sačiniti rang-listu kandidata koji ispunjavaju uslove javnog oglasa za izbor na pozicije u regularnim tijelima Općine Breza, te je dostaviti Općinskom vijeću na daljnji postupak i odlučivanje. 

Izabrani kandidati dužni su da u roku od 30 (trideset) dana od dana konačnog imenovanja  dostaviti Stručnoj službi Općinskog vijeća i Općinskog načelnika slijedeća  uvjerenje: 
· da nije osuđivan za krivično djelo i privredni prijestup nespojiv sa dužnošću u instituciji za koju se kandiduje, 5 godina od dana pravosnažnosti presude isključujući vrijeme zatvorske kazne (uvjerenje ne smije biti starije od tri mjeseca) ;
· [bookmark: _Hlk70062161]da nije lice kojem je pravosnažnom presudom Suda zabranjeno obavljanje aktivnosti u nadležnosti institucije u kojoj se kandiduje (uvjerenje ne smije biti starije od tri mjeseca);
· da se ne vodi krivični posrtupak (uvjerenje ne smije biti starije od tri mjeseca).

Ako u propisanom roku izabrani kandidat ne dostavi  naprijed navedena uvjerenja, rješenje o konačnom imenovanju članova u tom dijelu ne proizvodi pravno dejstvo.
Zainteresovana stranka može podnijeti prigovor na konačno imenovanje pod uslovima propisanim Zakonom o ministarskim, vladinim i drugim imenovanjima Federacije BiH. 
Prigovor na konačna imenovanja podnosi se Općinskom vijeću Općine Breza, a kopija se dostavlja Ombudsmenu BiH. 
[bookmark: _Hlk213335520]Oglas će biti objavljen u „Službenim novinama Federacije BiH“, u dnevnom listu „Oslobođenje“,  na web stranici Općine Breza i na oglasnoj tabli Općine Breza, oglasnim tablama J.U. Opća bibliote "Muhamed Kantardžić" Breza i JU „Centar za socijalni rad“ Breza.
Nepotpune i neblagovremene prijave neće se uzimati u razmatranje.
Prijave na javni konkurs dostaviti u zatvorenoj koverti sa naznakom: 
„PRIJAVA NA JAVNI KONKURS - NE OTVARATI“
[bookmark: _Hlk208386141]na adresu: OPĆINA BREZA, Komisija za izbor na pozicije u reguliranim tijelima Općine Breza, ulica Bogumilska broj 1.  71 370 Breza


Broj: 01/1-02-1590/26                                                                                  Predsjedavajući 
Breza, 04.06.2026. godine                                                                          Općinskog vijeća 
                                                                                                                      Salkić Muamer

